Ledigheden er de seneste år faldet støt i Nordjylland, og den tendens fortsætter også i 2015. Det viser tal fra Danmarks Statistik, som Det Regionale Arbejdsmarkedsråd i Nordjylland har beregnet på. Helt præcist så er der i september i år 572 færre ledige personer i Nordjylland i år end samme måned sidste år. Det er et fald på 4,4 procent. De nordjyske kommuner hvor ledigheden er faldet mest siden sidste år, er Morsø med et fald i ledigheden på 23,8 procent og Rebild med 13,8 procent. Samtidig var der i Nordjylland i juli måned 639 flere lønmodtagere end juli sidste år. Det er en stigning i beskæftigelsen på 0,3 procent.

Referat:
Der er gode nyheder på det nordjyske arbejdsmarked i dag. De positive tendenser med faldende ledighed og stigende beskæftigelse fortsætter.